Vašlovanio nacionalinis parkas
Vašlovanio nacionalinis parkas (gruz. ვაშლოვანის ეროვნული პარკი) – saugoma gamtos teritorija pietryčių Gruzijoje, netoli Azerbaidžano sienos, Civio-Gomborio kalnagūbryje (iki 700 m aukštyje). Plotas – 251 km². Įsteigtas 1935 m. kaip draustinis, o 2003 m. pertvarkytas į nacionalinį parką. Skirtas išsaugoti Kaukazo miškastepių, kanjonų ir uolynų kraštovaizdį. Būdingą augmeniją sudaro pistacijos, kadagiai, granatmedžiai, vyšnios, klevai, kriaušės, figmedžiai, topoliai. Iš gyvūnų sutinkami rudieji lokiai, šernai, lūšys, vilkai, kiškiai, laukinės katės, ežiai, šakalai, barsukai, gazelės, pasitaiko dryžuotųjų hienų, stebėtas leopardas. Uolynai Dykynė Parko kraštovaizdis